open-index/open-wikipedia-markdown huggingface dataset:
อทา ข่าน

**อทา ข่าน** (;  เกิดเมื่อวันที่ 12 พฤษภาคม ค.ศ. 1989) เป็นนักแสดงหญิงชาวอินเดีย มีผลงานเด่นจากการแสดงในละคร/ ภาพยนตร์เรื่อง *[[Behenein]]*, *[[Amrit Manthan]]*, *[[Piya Basanti Re]]*, *[[Naagin (2015 TV series)|Naagin]]*,  *[[Pardes Mein Hai Mera Dil]]*, และ *[[Vish Ya Amrit: Sitara]]*

## อ้างอิง

## แหล่งข้อมูลอื่น
* 

หมวดหมู่:บุคคลที่ยังมีชีวิตอยู่
หมวดหมู่:นักแสดงอินเดีย
ลหฺวี่ จ้ง

**ลหฺวี่ จ้ง** (,  เกิดเมื่อวันที่ 17 ธันวาคม 1940) เธอเป็นนักแสดงหญิงชาวจีน

## อ้างอิง

## แหล่งข้อมูลอื่น
*

หมวดหมู่:บุคคลที่ยังมีชีวิตอยู่
กำยาน

**กำยาน** อาจหมายถึง วัตถุหอมและพืชที่เป็นต้นกำเนิดดังต่อไปนี้

* กำยาน (พืช) หมายถึงพืชหลายชนิดในสกุล Styrax พบได้ในเอเชียตะวันออกและเอเชียตะวันออกเฉียงใต้
** กำยาน (เบนโซอินเรซิน) ผลิตภัณฑ์จากต้นกำยานในสกุลข้างต้น
* กำยาน (แฟรงคินเซนส์) วัตถุหอมชนิดหนึ่งได้มาจากพืชหลายชนิดในสกุล Boswellia
* Storax balsam
* กล้วยพันธุ์หนึ่งมีกลิ่นหอม เรียกว่า "กล้วยกำยาน"
กำยาน (พืช)

**กำยาน** (ชื่อสามัญ Styrax tonkinensis Craib ex Hartwich) จัดเป็นไม้ไม้ยืนต้นวงศ์ STYRACACEAE กระจายพันธุ์ทั่วไปในแถบเขตร้อน เช่น แหลมมลายู เกาะสุมาตรา เกาะชวา เกาะบอนิโอ และในประเทศไทย

## ลักษณะทางพฤกษศาสตร์
กำยานเป็นไม้ยืนสูงประมาณ 10-20 เมตร เปลือกลำต้นเป็นสีเขียวเทาหรือสีหม่น ตามกิ่งก้านมีขนสีเหลืองเล็กน้อย กระจายพันธุ์ทั่วไปในแถบเขตร้อน เช่น แหลมมลายู เกาะสุมาตรา เกาะชวา เกาะบอนิโอ และในประเทศไทย 

ใบเป็นใบเดี่ยว ออกเรียบสลับ ใบเป็นรูปไข่ยาวเรียว ปลายใบแหลม ขอบใบหยักเล็กน้อย แผ่นใบมีขนสีขาวเล็กน้อย

ดอกออกเป็นกระจุก หรือเป็นช่อตามง่ามใบ ดอกเป็นสีชมพูแดง หรือสีขาว มีกลีบ 5 กลีบ ด้านในของดอกจะเป็นสีชมพูถึงสีแดงเข้ม ด้านนอกเป็นสีขาว

ผลเป็นรูปไข่หรือกลมเล็กน้อย ผิวแข็งมีสีน้ำตาล มีขนขึ้นประปราย ภายในผลมีเมล็ด 1-2 เมล็ด 

## การนำไปใช้ประโยชน์
1. ยางใช้เผาเอาควันอบห้อง จะช่วยฆ่าเชื้อโรคในอากาศ เป็นยาไล่ยุง ไล่ริ้นไร มดและแมลงได้

2. กำยานมีประสิทธิภาพเป็นยากันบูดได้ จึงมักถูกนำมาใช้เป็นส่วนผสมในตำรับยาแผนโบราณเพื่อวัตถุประสงค์ในการแต่งกลิ่นและกันบูด

3. ใช้ปรุงน้ำอบไทย โดยการเผากำยานบนก้อนถ่านที่ไฟลุกแดง แล้วใช้อบ เช่น อบน้ำดอกไม้ น้ำที่อบกำยานแล้วโบราณจะนำมาปรุงกับเครื่องหอมอื่น ๆ ทำเป็นน้ำอบไทย นอกจากนี้ยังใช้กำยานเป็นส่วนประกอบสำคัญของเทียนอบ ธูปหอม กระแจะ เครื่องหอมอื่น ๆ และยังใช้ทำเครื่องสำอางได้อีกด้วย

4. เนื่องจากกำยานสามารถต้านการสลายตัวของไขมันต่าง ๆ ได้ดี มันจึงถูกนำมาใช้ผสมกับไขมันที่ใช้เป็นยาพื้นสำหรับเตรียมยาขี้ผึ้งต่าง ๆ

5. ในปัจจุบัน การบำบัดรักษาสุขภาพด้วยกลิ่นหอมหรืออโรมาเธอราพี (Aromatherapy) กำลังได้รับความนิยมเป็นอย่างมาก และหนึ่งในกลิ่นหอมที่ถูกนำมาใช้กันมากก็คือ **กำยาน** นั่นเอง ซึ่งสามารถช่วยลดความเครียด ผ่อนคลายความวิตกกังวล และทำให้รู้สึกสบายใจขึ้น

6. เนื้อไม้ใช้ในการสร้างบ้านหรือที่พักชั่วคราว และใช้ทำฟืน

7. ยางใช้ผสมกับขี้ผึ้ง ใช้เป็นยาทาแก้โรคเชื้อรา ช่วยฆ่าเชื้อรา แก้น้ำกัดเท้า ใช้ทาแผล บ้างใช้ผสมกับแอลกอฮอล์ นำมาใส่แผลสด แผลน้ำกัด และช่วยแก้อาการคัน

8. เปลือกของลำต้น	แก้ไข้ ระงับปวด ตำพอก ถอนพิษแมลงสัตว์กัดต่อย 

## อ้างอิง
การพิจารณาคดีไอน์ซัทซ์กรุพเพิน

**การพิจารณาคดีไอน์ซัทซ์กรุพเพิน** () หรือมีชื่ออย่างเป็นทางการว่า **คดีระหว่างสหรัฐอเมริกา กับอ็อทโท โอเลินดอร์ฟ และพวก** () เป็นวาระเก้าในสิบสองวาระของการพิจารณาคดีสำหรับอาชญากรรมสงครามที่อำนาจสหรัฐได้จัดขึ้นในเขตยึดครองของตนในประเทศเยอรมนีในเนือร์นแบร์ค หลังสงครามโลกครั้งที่สอง การพิจารณาคดีสิบสองครั้งทังหมดนี้ได้ถูกจัดทำขึ้นก่อนโดยศาลทหารสหรัฐ ไม่ใช่ศาลทหารระหว่างประเทศ พวกเขาได้ทำขึ้นในห้องเดียวกันที่วังสันติภาพ การพิจารณาคดีสิบสองของสหรัฐเป็นที่รู้จักกันในชื่อ "การพิจารณาดีที่เนือร์นแบร์คภายหลัง" หรือเป็นที่รู้จักกันมากขึ้น เป็น "การพิจารณาคดีอาชญากรสงครามก่อนศาลทหารเนือร์นแบร์ค"

หมวดหมู่:การพิจารณาคดีฮอโลคอสต์
ไฮง์เคิล เฮ 111

**ไฮง์เคิล เฮ 111** () เป็นเครื่องบินเยอรมันที่ออกแบบโดยสองพี่น้องซีคฟรีทและวัลเทอร์ กึนเทอร์ ในปีค.ศ. 1934 เครื่องบินนี้ถูกเปรียบเปรยว่าเป็น "หมาป่าในคราบแกะ" ในช่วงของการพัฒนา เนื่องจากสนธิสัญญาแวร์ซายหลังสงครามโลกครั้งที่หนึ่งห้ามเยอรมนีครอบครองเครื่องบินทิ้งระเบิด ทำให้เยอรมนีต้องโฆษณาว่าเครื่องบินนี้เป็นเพียงเครื่องบินโดยสารเท่านั้น ทั้งที่ความเป็นจริงแล้ว มันถูกออกแบบให้เป็นเครื่องบินทิ้งระเบิดขนาดกลางของลุฟท์วัฟเฟอ

ไฮง์เคิล เฮ 111 ได้รับการยอมรับเป็นเครื่องบินทิ้งระเบิดเยอรมันที่ดีที่สุดในยุคนั้น และเป็นรุ่นเครื่องบินทิ้งระเบิดที่กองทัพอากาศเยอรมันใช้งานมากที่สุดในช่วงต้นสงครามโลกครั้งที่สอง เกียรติภูมิของเครื่องบินนี้มีไปจนถึงยุทธการที่บริเตนใน ค.ศ. 1940 จุดอ่อนด้านอาวุธป้องกันตัวของเครื่องบินก็ถูกเผยออกมา อย่างไรก็ตาม มันยังคงเป็นเครื่องบินที่สร้างความเสียหายอย่างมากแก่ศัตรู

## คุณลักษณะ
### He 111 H-6
thumb|He 111 H-6|right|303px
thumb|เฮ 111

## อ้างอิง

หมวดหมู่:เครื่องบินไฮง์เคิล
หมวดหมู่:เครื่องบินทิ้งระเบิด
หมวดหมู่:เครื่องบินทิ้งระเบิดเยอรมัน
หมวดหมู่:เครื่องบินทิ้งระเบิดในสงครามโลกครั้งที่สอง
หมวดหมู่:เครื่องบินทิ้งระเบิดตอร์ปิโดในสงครามโลกครั้งที่สอง
หมวดหมู่:เครื่องบินเยอรมันในสงครามโลกครั้งที่สอง
หมวดหมู่:อากาศยานที่บินครั้งแรกในปี พ.ศ. 2478
คาร์ดิ บี

**เบลคาลิส มาร์เลนิส อัลมานซาร์** () เกิดเมื่อวันที่ 11 ตุลาคม ค.ศ. 1992 หรือที่รู้จักกันในชื่อทางการแสดงว่า **คาร์ดิ บี** () เธอเป็นแร็ปเปอร์, นักแต่งเพลง และนักแสดง ชาวอเมริกัน เกิดและเติบโตในเดอะบร็องซ์ นครนิวยอร์ก เธอเป็นที่รู้จัก บนสื่อสังคมออนไลน์เธอกลายเป็นผู้มีชื่อเสียงในโลกอินเทอร์เน็ตจากวิดีโอของเธอที่กลายเป็นไวรอลบน Vine และ Instragram ระหว่างปี ค.ศ. 2015 - ค.ศ. 2017 เธอปรากฏตัวในฐานะของสมาชิกประจำรายการเรียลลิตีโชว์ Love & Hip Hop: New York ทางช่อง VH1 เพื่อเข้าสู่เส้นทางอาชีพของเธอ และได้ปล่อย 2 มิกซ์เทป *[[Gangsta Bitch Music, Vol. 1]]* และ *[[Gangsta Bitch Music, Vol. 2|Vol. 2]]*

คาร์ดิ บี มีสามเพลงอันดับหนึ่งบนชาร์ต''บิลบอร์ด''ฮอต 100 โดยเพลง "Bodak Yellow" ทำให้เธอกลายเป็นศิลปินแร็ปหญิงคนที่สองในประวัติศาสตร์ที่มีเพลงขึ้นอันดับหนึ่งได้โดยไม่มีศิลปินอื่นร่วมร้อง ตั้งแต่ที่ลอรีน ฮิลล์ทำไว้ในปีค.ศ. 1998 เพลง "I Like It" สร้างประวัติศาสตร์ให้เธอกลายเป็นศิลปินแร็ปหญิงคนแรกที่มีเพลงอันดับหนึ่งบนชาร์ตมากกว่าหนึ่งเพลง และผลงานเพลง "Girls Like You" ที่เธอได้ร่วมร้องกับมารูนไฟฟ์ ก็เป็นเพลงที่บรรจุอยู่ในสถิตินี้เช่นเดียวกัน สตูดิโออัลบั้มเปิดตัวของเธอ *[[อินเวชันออฟไพรเวซี|Invasion of Privacy]]* (2018) มีสองเพลงที่ขึ้นอันดับหนึ่ง แล้วตัวอัลบั้มเองก็เปิดตัวที่อันดับหนึ่งบนชาร์ต''บิลบอร์ด'' 200 และทำลายหลายสถิติในบริการสตรีมมิงเพลง ในปีเดียวกันนั้นนิตยสารไทม์ยกให้เธอเป็นหนึ่งใน 100 บุคคลทรงอิทธิพลของโลก 

ที่ผ่านมา เธอเคยได้รับรางวัลแกรมมีหนึ่งครั้ง ได้รับบันทึกสถิติลงในกินเน็สเวิลด์เรเคิดส์สองรายการ ได้รับรางวัลอเมริกันมิวสิกอะวอร์ดและรางวัลเอ็มทีวีวิดีโอมิวสิกอะวอดส์สามครั้ง ได้รับรางวัลบีอีทีฮิปฮอปอะวอร์ดและ''บิลบอร์ด''มิวสิกอะวอร์ดเก้าครั้ง

## สตูดิโออัลบั้ม
* *[[อินเวชันออฟไพรเวซี|Invasion of Privacy]]* (2018)
* *[[แอมไอเดอะดรามา?|AM I THE DRAMA]]* (2025)

## ทัวร์คอนเสิร์ต
### ร่วมทัวร์คอนเสิร์ต
* Filthy America... It's Beautiful (2017) ร่วมกับ The Lox

## อ้างอิง

## แหล่งข้อมูลอื่น

* 
* 
* 
* 

หมวดหมู่:นักร้องอเมริกัน
หมวดหมู่:บุคคลจากรัฐนิวยอร์ก
หมวดหมู่:ชาวอเมริกันเชื้อสายแอฟริกา
หมวดหมู่:ชาวอเมริกันเชื้อสายโดมินิกัน
หมวดหมู่:ชาวอเมริกันเชื้อสายสเปน
หมวดหมู่:ชาวอเมริกันเชื้อสายตรินิแดดและโตเบโก
หมวดหมู่:นักร้องหญิงชาวอเมริกันเชื้อสายแอฟริกา
หมวดหมู่:ผู้ที่ได้รับรางวัลแกรมมี
อาโกร์ดา

**อาโกร์ดา** (; "ทำเนียบสีขาว, สำนักงานใหญ่สีขาว") เป็นสถานที่ปฏิบัติงานอย่างเป็นทางการของประธานาธิบดีคาซัคสถาน ตั้งอยู่ในกรุงอัสตานา สร้างขึ้นในระยะเวลาเพียง 3 ปี และเปิดอย่างเป็นทางการในปี ค.ศ. 2004 ก่อสร้างโดยกลุ่มบริษัทมาเบเทกซ์ ซึ่งก่อตั้งโดยเบฮ์เจต ปัตโซลี ประธานาธิบดีคนที่สามของคอซอวอ

ทำเนียบดังกล่าวเป็นที่ทำงานของประธานาธิบดีไม่ใช่จวน ทำเนียบตั้งอยู่ริมฝั่งแม่น้ำอิชีม บนยอดโดมตกแต่งด้วยสีทองและฟ้า และติดตั้งรูปปั้นสองคำรูปดวงอาทิตย์ 32 แฉก และเหยี่ยวสเตปป์บินอยู่ด้านล่าง

ตัวอาคาร (รวม) สูง 80 เมตรจากพื้นดิน ภายในประกอบด้วยห้องโถงต่าง ๆ ในชั้นหนึ่ง ซึ่งเป็นส่วนต้อนรับสื่อมวลชนและจัดงานสำคัญ  สำนักงานตั้งอยู่บนชั้นสอง และชั้นที่สามเป็นห้องโถงสำหรับต้อนรับอาคันตุกะจากนานาชาติ สร้างในลักษณะเลียนแบบเยิร์ต ชั้นบนสุดเป็นหอสมุด โดม และโถงประชุมสำหรับสมาชิกของรัฐบาล

## อ้างอิง

หมวดหมู่:ทำเนียบประธานาธิบดี 
หมวดหมู่:สิ่งก่อสร้างในอัสตานา
ยุงเคิร์ส ยู 88

**ยุงเคิร์ส ยู 88** () เป็นเครื่องบินต่อสู้หลากบทบาทสองเครื่องยนต์ของเยอรมนีในช่วงสงครามโลกครั้งที่สอง ออกแบบขึ้นกลางคริสต์ทศวรรษ 1930 เพื่อใช้เป็นเครื่องบินทิ้งระเบิดเร็ว () ของลุฟท์วัฟเฟอ มันเป็นเครื่องบินที่บินเร็วเกินกว่าที่เครื่องบินรบในยุคนั้นจะสกัดกั้นได้ ในช่วงแรกของการพัฒนาและการทดสอบบินนั้น มันประสบกับปัญหาทางเทคนิคมากมาย แต่สุดท้ายมันก็กลายเป็นเครื่องบินสารพัดประโยชน์ที่สามารถตอบโจทย์ได้หลายด้านในช่วงสงคราม ทั้งเป็นเครื่องบินทิ้งระเบิด เครื่องบินดำดิ่งทิ้งระเบิด เครื่องบินต่อสู้กลางคืน เครื่องบินทิ้งตอร์ปิโด เครื่องบินลาดตระเวน และเครื่องบินต่อสู้หนัก

ยุงเคิร์ส ยู 88 เป็นหนึ่งในเครื่องบินที่สำคัญที่สุดของลุฟท์วัฟเฟอ มีสายการผลิตระหว่าง ค.ศ. 1936–1945 ด้วยจำนวนนับหมื่นลำ ถือเป็นเครื่องบินสองเครื่องยนต์ที่ถูกผลิตมากที่สุดของเยอรมนีในยุคนั้น

## คุณลักษณะ
thumb|303px|Junkers Ju 88 A-1
### รุ่นย่อย Ju 88 A-4
thumb|303px|Junkers Ju 88 A-4

### รุ่นย่อย Ju 88 G-1

## อ้างอิง

หมวดหมู่:เครื่องบินยุงเคิร์ส
หมวดหมู่:เครื่องบินขับไล่
หมวดหมู่:เครื่องบินขับไล่สัญชาติเยอรมัน
หมวดหมู่:เครื่องบินขับไล่ในสงครามโลกครั้งที่สอง
หมวดหมู่:เครื่องบินทิ้งระเบิด
หมวดหมู่:เครื่องบินทิ้งระเบิดเยอรมัน
หมวดหมู่:เครื่องบินทิ้งระเบิดในสงครามโลกครั้งที่สอง
หมวดหมู่:เครื่องบินเยอรมันในสงครามโลกครั้งที่สอง
หมวดหมู่:เครื่องบินฟินแลนด์ในสงครามโลกครั้งที่สอง
หมวดหมู่:อากาศยานที่บินครั้งแรกในปี พ.ศ. 2479
เหตุระเบิดที่อาสนวิหารโฮโล พ.ศ. 2562

[thumb|right|ประธานาธิบดี [โรดรีโก ดูแตร์เต และเจ้าหน้าที่ของรัฐอื่น ๆ ตรวจสอบอาสนวิหารหลังจากเหตุการณ์ระเบิด]]
thumb|right|ประธานาธิบดีดูแตร์เตแสดงความเคารพต่อผู้เสียหายจากเหตุระเบิดเป็นครั้งสุดท้าย

เมื่อวันที่ 27 มกราคม พ.ศ. 2562 มีรายงานเหตุระเบิดที่อาสนวิหารแม่พระในเมืองโฮโล จังหวัดซูลู ประเทศฟิลิปปินส์ ส่งผลให้มีผู้เสียชีวิตยี่สิบคนและบาดเจ็บ 82 คนจากเหตุระเบิด การระเบิดเกิดขึ้น 2 ครั้ง ครั้งแรกเกิดขึ้นภายในโบสถ์ก่อนเริ่มพิธีมิสซา ส่วนครั้งที่สองเกิดขึ้นที่ลานจอดรถของอาสนวิหาร

เหตุระเบิดครั้งนี้เกิดขึ้นหนึ่งสัปดาห์หลังการลงประชามติว่าด้วยการจัดตั้งเขตปกครองตนเองบังซาโมโร กลุ่มรัฐอิสลาม (ไอเอส) ได้อ้างความรับผิดชอบว่าอยู่เบื้องหลังการก่อเหตุ ส่วนทหารฟิลิปปินส์และนักเคลื่อนไหวเพื่อสันติภาพระบุว่าเป็นการกระทำของกลุ่มย่อยอาจังอาจังในกลุ่มอะบูซัยยาฟ โดยอ้างหลักฐานจากปฏิบัติการข่าวกรองทหารซึ่งสามารถเปิดโปงแผนวางระเบิดย่านกลางเมืองโฮโลของอะบูซัยยาฟได้เมื่อห้าเดือนก่อน

## ปฏิกิริยาอื่น ๆ

### การตอบสนองระดับนานาชาติ
หลายประเทศออกแถลงการณ์ประณามการโจมตีและแสดงความเสียใจแก่ผู้ประสบภัย

## หมายเหตุ

## อ้างอิง

## แหล่งข้อมูลอื่น
* 

หมวดหมู่:ประเทศฟิลิปปินส์ในปี พ.ศ. 2562
หมวดหมู่:การสังหารหมู่ในประเทศฟิลิปปินส์
หมวดหมู่:การสังหารหมู่ใน พ.ศ. 2562
หมวดหมู่:จังหวัดซูลู
วังสันติภาพและการปรองดอง

**วังสันติภาพและการปรองดอง** (; ; ) หรือ **พีระมิดสันติภาพและการประนีประนอม** (Pyramid of Peace and Accord) เป็นอาคารจัดแสดงสินค้าและการประชุมอเนกประสงค์ทรงพีระมิดความสูง 77 เมตร ตั้งอยู่ใจกลางกรุงอัสตานา ประเทศคาซัคสถาน

จุดประสงค์ในการสร้างพีระมิดนี้เพื่อรองรับการประชุมของผู้นำระดับนานาชาติ รัฐบาลคาซัคสถาน และผู้นำทางศาสนาต่าง ๆ ภายในประกอบด้วยส่วนอำนวยความสะดวกในการประกอบพิธีกรรมทางศาสนาต่าง ๆ ได้แก่ ศาสนายิว, ศาสนาอิสลาม, ศาสนาคริสต์, ศาสนาพุทธ, ศาสนาฮินดู, ลัทธิเต๋า และความเชื่ออื่น ๆ และเป็นโรงอุปรากรขนาด 1,300 ที่นั่ง นอกจากส่วนจัดงานแล้ว ยังเป็นที่ตั้งของพิพิธภัณฑ์วัฒนธรรมแห่งชาติ มหาวิทยาลัยอารยธรรม หอสมุดและศูนย์ข้อมูลแหล่งค้นคว้าด้านมานุษยวิทยาและภูมิศาสตร์ของคาซัคสถาน

## อ้างอิง

หมวดหมู่:สิ่งก่อสร้างในอัสตานา
หมวดหมู่:พีระมิดในทวีปเอเชีย
เลนินกราดสกายาซิมโฟนียา

***เลนินกราดสกายาซิมโฟนียา*** () เป็นภาพยนตร์เรื่องยาวแนวชีวิตจากสหภาพโซเวียต กำกับโดย . เนี้อเรี่องจะเล่าไปในช่วงฤดูร้อนปี 1942 ซิมโฟนีหมายเลข 7 ของชอสตโกวิชได้ถูกนำไปที่ทำเนียบวิทยุ แต่วงออร์เคสตราไม่มีนักดนตรีเพียงพอที่จะแสดง อย่างไรก็ตามในวันที่ 9 สิงหาคม ฮิตเลอร์วางแผนที่จะยึดเลนินกราด ซึ่งผู้คนกำลังฟังการบรรเลงซิมโฟนีรอบปฐมทัศน์
## อ้างอิง

## แหล่งข้อมูลอื่น
* 

หมวดหมู่:ภาพยนตร์ที่ออกฉายในปี พ.ศ. 2500
หมวดหมู่:ภาพยนตร์โซเวียต
หมวดหมู่:ภาพยนตร์รัสเซีย
หมวดหมู่:ภาพยนตร์ที่มีเนื้อหาเกี่ยวกับสงครามโลกครั้งที่ 2
ซัลลี่ ปาฏิหาริย์ที่แม่น้ำฮัดสัน

***ซัลลี่ ปาฏิหาริย์ที่แม่น้ำฮัดสัน*** เป็นภาพยนตร์แนวดราม่าชีวประวัติ จากประเทศสหรัฐอเมริกา ที่ออกฉายในปี ค.ศ. 2016 กำกับโดย Clint Eastwood เขียนบทโดย Todd Komarnicki ดัดแปลงจากหนังสืออัตชีวประวัติ *Highest Duty* เขียนโดย Chesley Sullenberger และ Jeffrey Zaslow นำแสดงโดยทอม แฮงส์ รับบทเป็น Sullenberger ร่วมกับ Aaron Eckhart, Laura Linney, Anna Gunn, Autumn Reeser, Holt McCallany, Jamey Sheridan, และ Jerry Ferrana เล่าเรื่องของการลงจอดฉุกเฉินของเที่ยวบินยูเอสแอร์เวย์ เที่ยวบินที่ 1549 บนแม่น้ำฮัดสัน โดย Sullenberger ซึ่งผู้โดยสารและลูกเรือรวม 155 คนรอดชีวิตทั้งหมดโดยบาดเจ็บเพียงเล็กน้อย รวมไปถึงการสืบสวนและการออกสื่อในเวลาต่อมา

## อ้างอิง
เทศมณฑลอิตา-วิรู

**เทศมณฑลอิตา-วิรู** (   *Ida-Viru County, Ida-Viru* County) เป็นมณฑลทางตะวันออกเฉียงเหนือของประเทศเอสโตเนียติดกับรัสเซีย อยู่ระหว่าง อ่าวฟินแลนด์และทะเลสาบไปปัส 

ประชากรของ Western Virumaa อยู่ที่ประมาณ 140,000 คน และมีพื้นที่ 3,000 ตารางกิโลเมตร จากการสำรวจสำมะโนประชากร 2554 พบว่ามีผู้อยู่อาศัย 149,172 คนในเทศมณฑลอิตา-วิรู จังหวัดนี้แตกต่างจากมณฑลอื่น ๆ ในเอสโตเนียอย่างชัดเจนเพราะมีชาวเอสโตเนียส่วนใหญ่อาศัยอยู่ 

ศูนย์กลางของเทศมณฑลคือ Jõhvi จนถึงสิ้นปี 2017 เมื่อได้รับการหลอมรวมเข้ากับการบริหารจังหวัดการแต่งตั้งรัฐบาลเอสโตเนียโดยผู้ว่าราชการจังหวัดในภูมิภาคนำโดยผู้ว่าการถูกยกเลิก  เมืองที่ใหญ่ที่สุดในประชากรในประวัติศาสตร์คือนาร์วา ซึ่งตั้งอยู่บนชายแดนกับรัสเซีย

## อ้างอิง

## แหล่งข้อมูลอื่น

*Ida-Virumaa Tourism Portal
*Ida-Virumaa Portal

หมวดหมู่:เทศมณฑลของประเทศเอสโตเนีย
อาเซียนฟุตซอลแชมเปียนชิพ 2018

การแข่งขัน**[[อาเซียนฟุตซอลแชมเปียนชิพ]]** 2018 เป็นการแข่งขันครั้งที่ 15 ของทัวร์นาเมนต์ เริ่มทำการแข่งขันในช่วงเดือนพฤศจิกายน ค.ศ. 2018 ในยกยาการ์ตา ประเทศอินโดนีเซีย

ฟุตซอลทีมชาติกัมพูชาได้กลับมาเข้าร่วมการแข่งขันหลังจากห่างหายไปนานถึง 6 ปีตั้งแต่การแข่งขันอาเซียนฟุตซอลแชมเปียนชิพปี 2012

ฟุตซอลทีมชาติออสเตรเลีย ฟุตซอลทีมชาติลาวและฟุตซอลทีมชาติสิงคโปร์ไม่ได้เข้าร่วมในการแข่งขันครั้งนี้ ส่วนฟุตซอลทีมชาติฟิลิปปินส์ถอนตัวออกไปภายหลัง

## ทีมที่ผ่านรอบคัดเลือก
ไม่มีการคัดเลือกทุกทีมสามารถเข้ามาเล่นในรอบสุดท้าย
โดยมี 8 ทีมจากสหพันธ์ฟุตบอลอาเซียนมาเข้าร่วมแข่งขัน

## เจ้าภาพ
การแข่งขันทั้งหมดจัดที่ยกยาการ์ตา

## รอบแบ่งกลุ่ม
ทุกเกมส์แข่งขันในประเทศอินโดนีเซีย เขตเวลาด้านล่างคือUTC+7

### กลุ่มเอ

----

----

### กลุ่มบี

----

----

## รอบแพ้คัดออก
รอบแพ้คัดออกมีการต่อเวลาพิเศษและดวลจุดโทษตัดสิน
### การแข่งขัน

### รอบก่อนชิงชนะเลิศ

### ชิงอันดับที่สาม

### ชิงชนะเลิศ

## ผู้ชนะ

## อันดับการทำประตู
;10 ประตู

* เจษฎา ชูเดช

;5 ประตู

* Awaluddin Nawi
* อภิวัฒน์ แจ่มเจริญ
* Nguyen Thanh Tin

;4 ประตู

* Andri Kustiawan
* Subhan Faidasa
* นาวิน รัตนวงศ์สวัสดิ์
* Sarawut Phalaphruek

;3 ประตู

* AlFajri Zikri
* Bambang Bayu
* Syauqi Saud
* Azri Rahman
* Khairul Effendy
* Ridzwan Bakri
* Naing Lin Tun Kyaw
* Phae Phyo Maung (forward)
* มูฮัมหมัด อุสมานมูซา
* Pornmongkol Srisubseang
* Suthiporn Kladcharoen
* วรุฒ หวังสะมาแอล
* Chu Van Tien
* Vu Quoc Hung

;2 ประตู

* Ardiansyah
* Marvin Alexa
* Abu Haniffa
* Azwann Ismail
* Saiful Nizam
* เกียรติยศ แฉล้มเขตร์
* Phae Phyo Maung
* Nguyen Manh Dung
* Ton That Phi
* Tran Van Vu

;1 ประตู

* Awangku Muhammad Naqib
* Kim Sokyuth
* Ros Rattanak
* Aditya Rasyid
* Fhandy Permana
* Randy Satria
* Rio Pangestu
* Syed Aizad
* Aung Zin Oo
* Hlaing Min Tun
* Kyaw Soe Moe
* Naing Ye Kyaw
* Nyein Min Soe
* ชัยวัฒน์ แจ่มกระจ่าง
* รณชัย จูงวงษ์สุข
* Bendito Ximenes
* Romula Escurial
* Chau Duan Phat
* Dang Anh Tai

;1 ทำเข้าประตูตัวเอง

* Khalil Saab (against Timor-Leste)
* Iqbal Rahmatullah (against Malaysia)
* Azri Rahman (against Myanmar)

## อ้างอิง

## ดูเพิ่ม
*AFF Futsal Championship 2018

หมวดหมู่:อาเซียนฟุตซอลแชมเปียนชิพ 2018
หมวดหมู่:อาเซียนฟุตซอลแชมเปียนชิพ
ภัยพิบัติเขื่อนบรูมาจิญญู

**ภัยพิบัติเขื่อนบรูมาจิญญู** เกิดขึ้นในวันที่ 25 มกราคม พ.ศ. 2562 เมื่อเขื่อนกักเก็บหางแร่เขื่อนหนึ่งที่เหมืองสินแร่เหล็กใกล้เมืองบรูมาจิญญู รัฐมีนัชเจไรช์ ประเทศบราซิล เกิดความขัดข้องอย่างมหันตภัย โดยได้พังทลายลง ส่งผลให้น้ำโคลนและของเสียจากการทำเหมืองไหลบ่าเข้าท่วมหมู่บ้านใกล้เคียงซึ่งอยู่ในเขตชนบท ผู้ดำเนินการเขื่อนคือบริษัทเหมืองแร่วาลี (Vale) ซึ่งเคยมีส่วนเกี่ยวข้องกับภัยพิบัติเขื่อนเบ็งตู โรดรีกิส ใน พ.ศ. 2558

การพังทลายของเขื่อนเกิดขึ้นในเวลาอาหารกลางวัน และโคลนได้หลากซัดพื้นที่บริหารของเหมืองที่ซึ่งคนงานหลายร้อยคนกำลังรับประทานอาหารอยู่ ผู้เสียชีวิตมีจำนวน 186 คน และมีผู้สูญหาย 122 คน สถาบันอิญโญชิง (Inhotim) ซึ่งเป็นพิพิธภัณฑ์กลางแจ้งที่ใหญ่ที่สุดในโลกและตั้งอยู่ในบรูมาจิญญู ต้องดำเนินการอพยพหลบภัยเพื่อป้องกันเหตุล่วงหน้า

## อ้างอิง

หมวดหมู่:การวิบัติของเขื่อน
หมวดหมู่:รัฐมีนัชเจไรช์
หมวดหมู่:ภัยพิบัติในปี พ.ศ. 2562
หมวดหมู่:ภัยพิบัติในประเทศบราซิล
บิกโตเรีย เด มาริชาลาร์ อี บอร์บอน

**บิกโตเรีย เด มาริชาลาร์ อี บอร์บอน** (; ประสูติเมื่อวันที่ 9 กันยายน ค.ศ. 2000) เป็นพระธิดาคนเล็กในอินฟันตาเอเลนา ดัชเชสแห่งลูโก และไฆเม เด มาริชาลาร์ อดีตพระสวามี เป็นพระราชนัดดาในสมเด็จพระราชาธิบดีฆวน การ์โลสที่ 1 แห่งสเปน กับสมเด็จพระราชินีโซเฟียแห่งสเปน พระราชภาคิไนยในสมเด็จพระราชาธิบดีเฟลิเปที่ 6 แห่งสเปน พระนางอยู่ในลำดับที่ 5 ในการสืบราชบัลลังก์สเปน

## พระชนม์ชีพช่วงต้นและการศึกษา
บิกโตเรีย เด มาริชาลาร์ อี บอร์บอนประสูติในวันที่ 9 กันยายน ค.ศ. 2000 เวลา 13:00 น. ที่โรงพยาบาลนานาชาติรูเบร์ในมาดริด

พระนางได้รับพิธีมหาสนิทศักดิ์สิทธิ์ครั้งแรกในวันที่ 27 พฤษภาคม ค.ศ. 2009 ที่โบสถ์โดมินิโกสในอัลโกเบนดัส ประเทศสเปน

พระนางเข้าเรียนที่ Colegio San Patricio ในมาดริด จากนั้นเรียนต่อที่โรงเรียนประจำของอังกฤษเป็นเวลา 3 ปี ก่อนจะกลับมาสเปนและเข้าเรียนที่ St. George's de La Moraleja

พระนางศึกษาด้านบริหารธุรกิจและการจัดการที่วิทยาลัยการศึกษานานาชาติในมาดริด

## อาชีพ

## ชีวิตส่วนพระองค์
ใน ค.ศ. 2022 ถึง 2023 พระนางมีความสัมพันธ์กับอัลเบร์ต อาเรนัส นักแข่งจักรยานยนต์

## อ้างอิง

หมวดหมู่:บุคคลที่เกิดในปี พ.ศ. 2543
หมวดหมู่:เจ้าหญิงสเปน
หมวดหมู่:ราชวงศ์บูร์บง-ปาร์มา
หมวดหมู่:บุคคลจากมาดริด
การกำจัดผ่านการใช้แรงงาน

**การกำจัดผ่านแรงงาน** () เป็นคำที่ใช้อธิบายแรงงานบังคับในค่ายกักกันนาซีที่นักโทษถูกคุมขังในสภาพไร้มนุษยธรรมและมีอัตราการเสียชีวิตสูง ในบางค่ายนักโทษส่วนใหญ่เสียชีวิตภายในเวลาไม่กี่เดือนหลังจากถูกคุมขัง ในคริสต์ศตวรรษที่ 21 การวิจัยได้ตั้งคำถามว่ามีนโยบายทั่วไปในการกำจัดโดยใช้แรงงานในระบบค่ายกักกันนาซีหรือไม่ เนื่องจากมีเงื่อนไขที่แตกต่างกันอย่างมากระหว่างค่ายต่าง ๆ Jens-Christian Wagner นักประวัติศาสตร์ชาวเยอรมัน โต้แย้งว่าระบบค่ายเกี่ยวข้องกับการใช้แรงงานบังคับของนักโทษบางคนและการสังหารคนอื่น ๆ อย่างเป็นระบบ โดยเฉพาะชาวยิวที่มีการทับซ้อนกันเพียงเล็กน้อยระหว่างสองกลุ่มนี้

นักเขียนบางคน โดยเฉพาะอะเลคซันดร์ โซลเซนิตซิน ได้เขียนไว้ว่าระบบกูลักของสหภาพโซเวียตก็เป็นรูปแบบหนึ่งของการกำจัดผ่านการใช้แรงงานเช่นกัน มีข้อกล่าวอ้างที่คล้ายกันเกี่ยวกับระบบเหลาไก่ในจีนสมัยเหมา เจ๋อตง

## อ้างอิง

## อ่านเพิ่ม
*  Stéphane Courtois: *Das Schwarzbuch des Kommunismus, Unterdrückung, Verbrechen und Terror*. Piper, 1998. 987 pages. 
*  Jörg Echternkamp: *Die deutsche Kriegsgesellschaft: 1939 bis 1945: Halbband 1. Politisierung, Vernichtung, Überleben*. Deutsche Verlags-Anstalt, Stuttgart 2004. 993 pages, graphic representation. 
* Oleg V. Khlevniuk: *The History of the Gulag: From Collectivization to the Great Terror* New Haven: Yale University Press 2004, 
*  A. I. Kokurin/N. V. Petrov (Ed.): *GULAG (Glavnoe Upravlenie Lagerej): 1918–1960* (Rossija. XX vek. Dokumenty), Moskva: Materik 2000, 
*  Joel Kotek/Pierre Rigoulot: *Das Jahrhundert der Lager.Gefangenschaft, Zwangsarbeit, Vernichtung*, Propyläen 2001, 
*  Rudolf A. Mark (Ed.): *Vernichtung durch Hunger: der [[Holodomor]] in der Ukraine und der UdSSR*. Wissenschaftlicher Verlag Berlin, Berlin 2004. 207 pages 
* 
* 
* Anne-Kathleen Tillack-Graf (2014). *Work during the Time of Nazi Germany: Work for Nazi Germany.* In: Polkowska, Dominika (ed.). The Value of Work in Contemporary Society. Oxford, pp.&nbsp;169–174. ISBN 978-1-84888-357-4.
* 
* 
* 
* 

## แหล่งข้อมูลอื่น
*  Lemo ''Die nationalsozialistischen Konzentrationslager''
*  ''Frauen im Gulag'', Deutschlandradio, May 11, 2003

หมวดหมู่:ฮอโลคอสต์
พระอธิการปลอด วัดในปากทะเล

พระอธิการปลอด อดีตเจ้าอาวาสวัดในปากทะเล พระสงฆ์ไทยสังกัดมหานิกายผู้มีชื่อเสียงในแถบชายฝั่งทะเลตะวันตกในเขตอำเภอบ้านแหลม จังหวัดเพชรบุรี ซึ่งท่านเป็นชาวหมู่บ้านตะปอนน้อย อำเภอขลุง จังหวัดจันทบุรี

## ประวัติ
พระอธิการปลอด (หลวงพ่อปลอด) ถึอกำเนิดในครอบครัวชาวสวน อาศัยในหมู่บ้านตะปอนน้อย ตำบลตะปอน อำเภอขลุง จังหวัดจันทบุรี เมื่ออายุครบบวชก็ได้อุปสมบท ณ พัทธสีมาวัดประยุรวาศาวาส (วัดรั้วเหล็ก) จังหวัดธนบุรี เมื่อ พ.ศ. 2406  ภายหลังได้ออกธุดงควัตรไปพบชาวอำเภอบ้านแหลม จังหวัดเพชรบุรี จึงได้เดินทางมาอยู่วัดในปากทะเล (วัดปากทะเล) ตำบลปากทะเล อำเภอบ้านแหลม จังหวัดเพชรบุรี ซึ่งมีพระวรคุณญาณมุณี (แก้ว) เป็นเจ้าอาวาส ต่อมาพระอธิการปลอดได้รับมอบหมายจากหลวงพ่อแก้วให้อยู่ดูแลรักษาวัด และเป็นเจ้าอาวาสต่อมา 

### ศาสนกิจ
* พระอธิการปลอดได้ร่วมกับชาวบ้านตำบลปากทะเล และประชาชนในพื้นที่ใกล้เคียง ทำให้อุบาสก อุบาสิกา ร่วมกันพัฒนาบูรณะวัดในปากทะเล ได้มีการสร้างกุฏิเพิ่มขึ้นใหม่อีก ๔ หลัง สร้างศาลาเพื่อใช้แสดงธรรม ๓ หลัง สร้างอุโบสถ อีกทั้งได้สร้างโรงเรียนประถมภายในวัดของท่านจนเป็นที่ประจักษ์แห่งกุศลบุญ ท่านจึงได้รับแต่งตั้งเป็นเจ้าคณะตำบลปากทะเลอีกด้วย 

## วัตถุมงคล

* วัตถุมงคลของหลวงพ่อปลอด วัดในปากทะเล ท่านได้สร้างลูกอมถักเชือก และเหรียญและรูปหล่อต่างๆ https://www.pra-gejisiam.com/2023/08/watnaipakthale.html

## อ้างอิง

หมวดหมู่:ภิกษุในสังกัดคณะสงฆ์มหานิกาย
หมวดหมู่:ภิกษุจากจังหวัดจันทบุรี
หมวดหมู่:ภิกษุจากวัดประยุรวงศาวาส
หมวดหมู่:เกจิอาจารย์สายเพชรบุรี
หมวดหมู่:บุคคลจากอำเภอขลุง
รายชื่อประเทศเรียงตามค่าใช้จ่ายทางทหาร

[upright=1.6|thumb|ค่าใช้จ่ายทางทหารของแต่ละประเทศ (% ของ[จีดีพี) ในปีค.ศ. 2014 โดยข้อมูลของธนาคารโลก]]
[upright=1.6|thumb|ค่าใช้จ่ายทางทหารของแต่ละประเทศ (จำนวนเงิน) ในปีค.ศ. 2014 โดยข้อมูลของ[ธนาคารโลก]]
thumb|Cake military spending
บทความนี้เป็น **รายชื่อประเทศเรียงตามค่าใช้จ่ายทางทหาร** ในปีที่ระบุไว้ แสดงผล 40 ประเทศที่มีค่าใช้จ่ายทางทหารสูงสุด ค่าใช้จ่ายทางทหารที่แสดงอยู่ในหน่วยสกุลเงินดอลลาร์สหรัฐอิงตามอัตราแลกเปลี่ยนถัวเฉลี่ย ดังนั้น ค่าใช้จ่ายทางทหารในแต่ละปีอาจเพิ่มขึ้นหรือลดลงจากปีก่อนหน้านั้นตามความแปรปรวนของอัตราแลกเปลี่ยน

## รายชื่อ
ดอเลาะ สะไร

**อิหม่ามอับดุลเลาะห์ บิน อับดุลฮามีด** หรือ **ดอเลาะ สะไร** (13 พฤศจิกายน พ.ศ. 2499 – 11 มกราคม พ.ศ. 2562) เป็นโต๊ะอิหม่ามประจำมัสยิดปูโปะ ที่เสียชีวิตจากความไม่สงบในชายแดนภาคใต้ของประเทศไทย โดยเป็นหนึ่งในเหตุการณ์ใหญ่ช่วงรอยต่อ พ.ศ. 2561–2562

การเสียชีวิตของท่าน รวมถึงพระครูประโชติรัตนานุรักษ์ที่มรณภาพจากเหตุการณ์ช่วงไล่เลี่ยกัน ส่งผลให้คณะกรรมการสิทธิมนุษยชนแห่งชาติและสำนักจุฬาราชมนตรี ออกแถลงการณ์ประณามการกระทำของผู้ก่อเหตุ

## ประวัติ
ท่านได้เปิดร้านน้ำชาและกาแฟใกล้กับที่ทำการบริษัท ทีโอที จำกัด (มหาชน) สาขารือเสาะ ณ อำเภอรือเสาะ จังหวัดนราธิวาส

วันที่ 11 มกราคม พ.ศ. 2562 หลังจากที่ท่านทำการปิดร้านและขี่รถจักรยานยนต์กลับบ้าน ได้เกิดมีคนร้ายสองคนขี่จักรยานยนต์ตามหลังมา แล้วยิงปืนใส่ 4 นัดซ้อนก่อนหลบหนีไป ซึ่งดอเลาะ สะไร ได้รับบาดเจ็บสาหัส เจ้าหน้าที่จึงรีบนำส่งรักษาที่โรงพยาบาลรือเสาะ แต่ท่านก็เสียชีวิตในเวลาต่อมา

## สิ่งสืบเนื่อง
จากการสูญเสียดังกล่าว ได้มีบุคคลจากหลายพรรคการเมืองแสดงความเสียใจ และประณามต่อเหตุการณ์ที่เกิดขึ้น ทั้งพรรคประชาธิปัตย์และพรรคเพื่อไทย

ส่วนเจะอามิง โตะตาหยง จากพรรครวมพลังประชาชาติไทย อดีตสมาชิกสภาผู้แทนราษฎรจังหวัดนราธิวาส เผยว่าเหตุการณ์ที่เกิดขึ้นอาจจะมาจากการตอบโต้เจ้าหน้าที่รัฐที่วิสามัญฯ และจับกุมคนร้าย หรืออาจเป็นการสร้างสถานการณ์เพื่อสร้างความแตกแยกระหว่างศาสนา โดยเชื่อว่าไม่เกี่ยวข้องกับการเมือง

ขณะที่มะฮัสตี มะแซสะอิ จากพรรคภูมิใจไทย ร่วมประณามผู้ก่อเหตุ รวมถึงเป็นห่วงเรื่องความปลอดภัยของประชาชน ตลอดจนภาพลักษณ์ของจังหวัดนราธิวาส ที่เขาไม่ต้องการให้กลายเป็นเมืองปิด

เช่นเดียวกับอนันต์ แสงวัณณ์ จากพรรคภูมิใจไทย จังหวัดยะลา ในฐานะทนายความและผู้ทำงานด้านสิทธิมนุษยชน ที่กล่าวว่าชาวไทยพุทธและมุสลิม ไม่เห็นด้วยต่อการทำร้ายผู้นำศาสนา และขอให้เจ้าหน้าที่รัฐติดตามผู้ก่อเหตุมารับโทษโดยเร็ว

นอกจากนี้ สำนักจุฬาราชมนตรี ได้ออกแถลงการณ์แสดงความเสียใจ และประณามการกระทำที่รุนแรง รวมถึงมีตัวแทนจุฬาราชมนตรีและคณะกรรมการกลางอิสลามแห่งประเทศไทย ที่เดินทางมาเยี่ยมให้กำลังใจครอบครัวของดอเลาะ สะไร

## ดูเพิ่ม
* พระครูประโชติรัตนานุรักษ์ เจ้าอาวาสวัดในจังหวัดนราธิวาส ที่ถูกยิงช่วงไล่เลี่ยกัน

## อ้างอิง

หมวดหมู่:อิมาม
หมวดหมู่:ชาวไทยเชื้อสายมลายู
หมวดหมู่:มุสลิมชาวไทย
หมวดหมู่:เสียชีวิตจากอาวุธปืน
หมวดหมู่:เสียชีวิตจากความไม่สงบในชายแดนภาคใต้ของประเทศไทย
หมวดหมู่:บุคคลจากอำเภอรือเสาะ
ปูรา

[thumb|300px|[หอเมรุ (สถาปัตยกรรมบาหลี)|หอ "เปอลิงกิฮ์เมรู" ห้าหอของ "ปูราเบอซากิฮ์" ปูราศักดิ์สิทธิ์สูงสุดของบาหลี]]

**ปูรา** () คือโบสถ์พราหมณ์ตามแบบแผนของบาหลี และศาสนสถานของผู้นับถือศาสนาฮินดูแบบบาหลีในประเทศอินโดนีเซีย การสร้างปูรายึดตามแบบแผนของสถาปัตยกรรมบาหลี ส่วนมากปูรามักพบบนเกาะบาหลี ซึ่งศาสนาฮินดูเป็นศาสนาหลักบนเกาะ อย่างไรก็ตาม ปูราสามารถพบได้ในชุมชนที่ได้รับอิทธิพลจากบาหลีจุดอื่น ๆ ในประเทศอินโดนีเซีย โดยในบรรดาปูราทั้งหมด ปูราเบอซากิฮ์ เป็นปูราที่สำคัญและศักดิ์สิทธิ์ที่สุดในบรรดาปูราต่าง ๆ 

## องค์ประกอบ
thumb|บริเวณ 3 บริเวณในการจัดเรียงของปูรา (แต่ละบริเวณเรียกว่าเป็นจักรวาล หรือ ''มณฑล'')
ปูราแตกต่างจากโบสถ์พราหมณ์ในอนุทวีปอินเดีย (กล่าวคือสถาปัตยกรรมฮินดู เช่น สถาปัตยกรรมทราวิฑ สถาปัตยกรรมแบบทมิฬ) ซึ่งมีลักษณะสำคัญคือหอต่าง ๆ ที่สูงและวิจิตร เช่น หอโคปุรัม ปูราไม่มีลักษณะดังกล่าวเลย หากแต่ปูราออกแบบมาเพื่อเป็นพื้นที่เปิดภายในรั้วอาณาเขตที่ตกแต่งเพื่อกั้นส่วนต่าง ๆ ซึ่งมี หอเมรุ (หอคล้ายเจดีย์), ศาลเจ้า และบาเล (ศาลา) ออกจากกัน 

แปลนการสร้างปูรายึดตามหลักการจัดสรรพื้นที่แบบบาหลี *ไตรมณฑล* (trimandala) คือมณฑลสามอาณาเขตที่จัดเรียงกันเป็นลำดับ ได้แก่
# ***นิสตมณฑล*** หรือ ***จาบาปีซัน*** (Nista mandala; jaba pisan): เขตนอกสุด เป็นทางเข้าของปูรา โดยทั่วไปมักเป็นลานกว้างโล่ง ตกแต่งเป็นสวนขนาดเล็ก มีพื้นที่เว้นไว้สำหรับการร่ายรำในพิธีกรรมต่าง ๆ หรือใช้ในการจัดเตรียมสถานที่สำหรับประกอบพิธีกรรม กล่าวคือเป็นพื้นที่เอนกประสงค์ของปูรา
# ***มัธยมณฑล*** หรือ*** จาบาเตองะฮ์*** (Madya mandala; jaba tengah): เขตกลาง เป็นบริเวณประกอบด้วยสิ่งอำนวยความสะดวกในการประกอบพิธีกรรม ภายในมักประกอบด้วยบาเล หรือศาลาต่าง ๆ เช่น *[[บาเลกุลกุล]]* คือศาลาหอกลอง, *บาเลกง* คือศาลานักดนตรี (gamelan), *[[วันตีลัน]]* คือศาลานัดพบ และ *บาเลเปอรันเตอนัน* คือศาลาครัวของวัด
# ***อุตตมมณฑล*** หรือ ***เจโร*** (Utama mandala; jero): ภายในสุดของวัดที่ประดิษฐานสิ่งศักดิ์สิทธิ์สูงสุดคืออจินไตย ซึ่งประดิษฐานบนปัทมาสนะ, หอเมรุ (pelinggih meru) คือหอคล้ายเจดีย์สูงหลายชั้น และศาลาบาเลอีกจำนวนหนึ่ง เช่น *บาเลปาเวดัน* คือ หอสวดพระเวท, *บาเลเปเปลิก* คือ ศาลาถวายเครื่องเซ่นไหว้ และ *เกอดงเปอญิมเปอนัน* คือ ห้องเก็บจารึกและโบราณวัตถุสำคัญของวัด

### ประตูทางเข้า
[thumb|left|ประตูแบบ''[จันดีเบินตาร์*ที่มีชื่อเสียงของ[[ปูราเบอซากิฮ์]]]]
[[ไฟล์:Pura Taman Saraswati3.JPG|thumb|left|upright|ประตูแบบ *ปาดูรักซา*]]
ซุ้มประตูทางเข้า มีไว้สำหรับแบ่งมณฑลต่าง ๆ ออกจากกัน แบ่งออกเป็นสองประเภท คือ 
# *'จันดีเบินตาร์** (Candi Bentar) คือประตูแบ่งเขตนิสตมณฑล (ชั้นนอก) ออกจากมัธยมณฑล (ชั้นกลาง) มีลักษณะเป็นสถาปัตยกรรม[[จันดี (อินโดนีเซีย)|จันดี]]แบ่งซีก
#**ปาดูรักซา''' หรือ โกรีอากุง (Kori Agung) ลักษณะเป็นซุ้มประตูทรงหอคอยคล้ายโคปุรัมในอนุทวีปอินเดีย เป็นประตูแบ่งเขตมัธยมณฑล (ชั้นกลาง) ออกจากอุตตมมณฑล (ชั้นใน)

### รูปปั้นและรูปสลัก
มักพบรูปสลักของเทพอจินไตยในลักษณะปัทมาสน์ที่ว่างเปล่า หรือบางครั้งจำหลักเป็นชายลักษณะเปลือยกาย อยู่ในท่าร่ายรำยิ้มแย้ม นอกจากนี้ยังพบลักษณะสำคัญคือการแกะสลักโบมาประดับ คล้ายคติยักษ์ที่ปกป้องวัดของไทย

## ดูเพิ่ม
* ศาสนาฮินดูแบบบาหลี
* อจินไตย (เทพเจ้า)
* เปอลิงกิฮ์เมรู
* จันดีเบินตาร์
* ปาดูรักซา
* โบมา (เทพปกรณัม)
* บาเล

## อ้างอิง

หมวดหมู่:วัฒนธรรมบาหลี

หมวดหมู่:สถาปัตยกรรมบาหลี
หมวดหมู่:สถาปัตยกรรมโบสถ์พราหมณ์
โอ บัน-ซุก

**โอบันซุก** (, เกิด 20 พฤษภาคม 2531) นักฟุตบอลอาชีพชาวเกาหลีใต้ เขาเคยเล่นในตำแหน่งกองหลังให้กับเมืองทอง ยูไนเต็ด ในไทยลีก ด้วยสัญญายืมตัว 

ในเดือนพฤษภาคม พ.ศ. 2561 เขาเป็น 1 ใน 28 ผู้เล่นของ ฟุตบอลทีมชาติเกาหลีใต้ ชุดลุยศึก ฟุตบอลโลก 2018 ที่ รัสเซีย

## อ้างอิง

## แหล่งข้อมูลอื่น

หมวดหมู่:กองหลังฟุตบอล
หมวดหมู่:นักฟุตบอลชาวเกาหลีใต้
หมวดหมู่:นักฟุตบอลชายทีมชาติเกาหลีใต้
หมวดหมู่:ผู้เล่นสโมสรฟุตบอลเมืองทอง ยูไนเต็ด
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลช็อนบุกฮุนไดมอเตอส์
หมวดหมู่:ผู้เล่นในเคลีก 1
หมวดหมู่:ผู้เล่นในฟุตบอลโลก 2018
หมวดหมู่:นักฟุตบอลชายชาวต่างชาติที่ค้าแข้งในประเทศไทย
หมวดหมู่:ชาวเกาหลีใต้ในประเทศไทย
ยุทธการที่ช่องเขาคุนหลุน

**ยุทธการช่องเขาคุนหลุน** () เป็นหนึ่งในยุทธการของความขัดแย้งระหว่างกองทัพจักรวรรดิญี่ปุ่นและกองทัพปฏิวัติแห่งชาติจีน โดยรอบบริเวณช่องเขาคุนลุ้น ซึ่งเป็นตำแหน่งเชิงกลยุทธ์ที่สำคัญของมณฑลกวางสี โดยกองทัพญี่ปุ่นวางแผนที่จะตัดเสบียงของจีนที่เชื่อมโยงกับอินโดจีนฝรั่งเศส แต่กองทัพจีนสามารถต่อสู้กับการโจมตีได้รับชัยชนะในที่สุด

## การรบ
[thumb|พลโท[มัตสึอิ ทะคุโระ หนึ่งในคณะผู้บัญชาการกองพลที่ 5 แห่งกองทัพจักรวรรดิญี่ปุ่น]]

กองทัพจักรวรรดิญี่ปุ่นเปิดตัวการโจมตีครั้งใหญ่เข้ารุกล้ำมาในมณฑลกวางสี ด้วยความตั้งใจที่จะกำจัดเส้นทางการจัดหาสนับสนุนยุทธโธปกรณ์ของจีนผ่านดินแดนที่ควบคุมของฝรั่งเศสในเวียดนาม  หน่วยรบญี่ปุ่นชั้นเยี่ยม กองพลที่ 5 ได้รับหน้าที่เป็นหัวหอกในการรุกของญี่ปุ่น หลังจากได้ยึดครองเมืองหนานหนิง ในพฤศจิกายน ค.ศ. 1939 ญี่ปุ่นได้ยึดจุดสำคัญของช่องเขาคุนหลุนและเตรียมพร้อมที่จะโจมตีกองทัพจีนที่ปกป้องจุงกิงซึ่งเป็นเมืองหลวงของสาธารณรัฐจีนในระหว่างสงคราม

เมื่อตระหนักว่าการอยู่เฉยจะส่งผลให้ถูกตัดเส้นทางโดยญี่ปุ่น นายพล ไป๋ ฉงซี ซึ่งมีพื้นเพเป็นชาวกวางสี ได้เสนอขอให้รัฐบาลคณะชาติให้การสนับสนุน ซึ่งจอมทัพเจียงไคเชกได้ส่งหน่วยที่ 5 จากมณฑลหูหนานเพื่อต่อสู้กับญี่ปุ่น

หน่วยที่ 5 เป็นหน่วยยอดเยี่ยมที่สุดในกองทัพปฏิวัติแห่งชาติจีนและเป็นหน่วยจีนเพียงไม่กี่หน่วยที่มีรถถังและรถหุ้มเกราะ ทหารของหน่วยเป็นทหารผ่านศึกที่มีเคยผ่านการต่อสู้ก่อนหน้ากับกองทัพญี่ปุ่นมาก่อนและส่งผลให้ขวัญกำลังใจในการสู้รบสูง นายพลตู หยูหมิง ได้รับแต่งตั้งให้เป็นผู้บัญชาการหน่วยที่ 5 ส่งสองหน่วยงานเพื่อโจมตีช่องเขาคุนหลุนที่ยึดครองโดยญี่ปุ่น การโจมตีของหน่วยใหม่ที่ 22 จบลงด้วยการตัดกำลังเสริมของญี่ปุ่นออกจากด้านหลังและยังส่งผลให้พลเอกมะซะโอะ นาคามูระผู้บัญชาการของญี่ปุ่นเสียชีวิต

ญี่ปุ่นตอบโต้ทันทีโดยส่งหน่วยยอดเยี่ยมของกองพลที่ 5 และกองพลที่ 21 ซึ่งได้เคยเข้าร่วมรบในสงครามรัสเซีย-ญี่ปุ่น, ที่มีฉายา "ดาบที่ไม่มีวันหัก".  ต้องเผชิญกับความเป็นไปได้ที่จะถูกตัดออกอย่างสมบูรณ์กองทัพญี่ปุ่นจึงต้องพึ่งพากำลังทางอากาศเพื่อส่งเสบียงสำคัญก่อนที่พลเอกนาคามูระจะเสียชีวิต เขายอมรับในบันทึกประจำวันของเขาว่าความสามารถในการต่อสู้ของทหารจีนนั้นเหนือกว่ารัสเซียที่กองพลน้อยพบในแมนจูเรีย การรบครั้งนี้เป็นชัยชนะครั้งสำคัญครั้งแรกของกองทัพจีนนับตั้งแต่ยุทธการอู่ฮั่น เป็นผลให้กองทัพจีนมีขวัญกำลังใจและเห็นโอกาสที่จะสู้รบกับญี่ปุ่น

## แกลเลอรี


ไฟล์:Bai_Chongxi_4.jpg|ก่อนการสู้รบของยุทธการคุนหลุน ไป๋ ฉงซีได้ไปเยี่ยมทหารที่แนวหน้าเพื่อให้กำลังใจและตรวจสอบสถานการณ์ของหน่วยที่ 5



## Notes

## อ้างอิง

*Hsu Long-hsuen and Chang Ming-kai, **History of The Sino-Japanese War (1937–1945) 2nd Ed.**, 1971. Translated by Wen Ha-hsiung, Chung Wu Publishing; 33, 140th Lane, Tung-hwa Street, Taipei, Taiwan Republic of China. Pg. 311-318, Pg. 325-327,
*Perry–Castañeda Library Map Collection, China 1:250,000, Series L500, U.S. Army Map Service, 1954- . Topographic Maps of China during the Second World War.

## แหล่งข้อมูลอื่น
### แผนที่ภูมิประเทศ
*Lai-pin NF49-1
*Nanning NF49-5

หมวดหมู่:ยุทธการในสงครามจีน–ญี่ปุ่นครั้งที่สอง
กลศะ

[thumb|250px|กลสัมจำนวน 7 กลสัม บน[โคปุรัมศรีรังคนาถสวามีมนเทียร]]

**กลศะ** หรือ **กลสัม** (Kalasam) เป็นองค์ประกอบหนึ่งของสถาปัตยกรรมฮินดูในโบสถ์พราหมณ์ หมายถึงเครื่องตกแต่งที่ประดับบริเวณบนสุดของหอคอยต่าง ๆ มีลักษณะคล้ายกับหม้อกลับหัว ปลายยอดแหลม ถือเป็นลักษณะสะดุดตาที่สุดส่วนหนึ่งของโบสถ์พราหมณ์ กลสัมสร้างโดยอิงจากคติข้องหม้อกลัศ หรือ หม้อปูรณฆฏะ

กลสัมส่วนมากทำมาจากโลหะหรือหิน และประดับอยู่ด้านบนสุดของหอต่าง ๆ เช่น โคปุรัม, Dwajasthambam (Kodimaram) และมักมีพิธีเปลี่ยนกลสัมทุก 12 ปี

หมวดหมู่:ส่วนประกอบของสิ่งก่อสร้าง 
หมวดหมู่:สถาปัตยกรรมโบสถ์พราหมณ์
หมวดหมู่:วัฒนธรรมอินเดีย
วูดดี แฮร์เรลสัน

**วูดโรว์ เทรซี แฮร์เรลสัน** () เกิด 23 กรกฎาคม ค.ศ. 1961 เป็นนักแสดง ดาราตลก และนักเขียนบท ชาวอเมริกัน เขาแจ้งเกิดทางด้านการแสดงในปี 1985 จากบทวูดดี บอยด์ ในซิตคอมทางโทรทัศน์เรื่อง *[[Cheers]]* ต่อมาเป็นที่รู้จักจากบท บิลลี ฮอยล์ในเรื่อง *[[White Men Can't Jump]]* (1992), บทมิกกีย์ นอกซ์ในเรื่อง *[[Natural Born Killers]]* (1994), และบทแลร์รี ฟลินต์ในเรื่อ่ง *[[The People vs. Larry Flynt]]* (1996) และรู้จักจากบทบาทในเรื่องหลัง ๆ อาทิ บทแทลลาแฮสซีในเรื่อง *[[Zombieland]]* (2009), กัปตันโทนี สโตนในเรื่อง *[[The Messenger (2009 film)|The Messenger]]* (2009), บทเดฟ บราวน์ในเรื่อง *[[Rampart (film)|Rampart]]* (2011), บทเฮย์มิตช์ แอเบอร์นาทีในภาพยนตร์ชุดเรื่อง ''The Hunger Games'' (2012–2015), บทเมอร์ริตต์ แม็กคินนีย์ในภาพยนตร์ชุดเรื่อง ''Now You See Me'' (2013–2016), บทเดอะโคโลเนลในเรื่อง *[[War for the Planet of the Apes]]* (2017), บทบิล วิลลัฟบีในเรื่อง*[[Three Billboards Outside Ebbing, Missouri]]* (2017) และบทโทเบียส เบกเคตต์ในเรื่อง ** (2018)
 
แฮร์เรลสันได้รับการเสนอชื่อเข้าชิงรางวัลออสการ์ 3 ครั้ง เขาเคยได้รับการเสนอชื่อในสาขานักแสดงนำชายยอดเยี่ยมจากเรื่อง *The People vs. Larry Flynt* และนักแสดงสมทบชายยอดเยี่ยมจากเรื่อง *The Messenger* และ *Three Billboards Outside Ebbing, Missouri* และจากบทในเรื่อง *Cheers* ทำให้เขาได้รับการเสนอชื่อเข้าชิงรางวัลเอมมี 5 สาขา และได้รับรางวัลหนึ่งรางวัลในปี 1989

## ผลงานการแสดง

## อ้างอิง

หมวดหมู่:นักแสดงอเมริกัน
หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงละครโทรทัศน์ชายชาวอเมริกัน
หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายเยอรมัน
หมวดหมู่:ชาวอเมริกันเชื้อสายดัตช์
ปีเตอร์ ดิงเคลจ

**ปีเตอร์ เฮย์เดน ดิงเคลจ** (; เกิด 11 มิถุนายน ค.ศ. 1969) เป็นนักแสดงและโปรดิวเซอร์ภาพยนตร์ชาวอเมริกัน ดิงเคลจศึกษาด้านการแสดงที่วิทยาลัยเบนนิงตัน แสดงในหลายเวทีสมัครเล่น ภาพยนตร์เรื่องแรกของเขาคือเรื่อง *[[Living in Oblivion]]* (1995) และผลงานแจ้งเกิดมาจากภาพยนตร์ตลก-ชีวิตเรื่อง *[[The Station Agent]]* (2003) หลังจากนั้นก็แสดงภาพยนตร์เรื่อง *[[Elf (film)|Elf]]* (2003), *[[Find Me Guilty]]* (2006), *[[Underdog (film)|Underdog]]* (2007), *[[Penelope (2006 film)|Penelope]]* (2008), *[[Death at a Funeral (2007 film)|Death at a Funeral]]* (2007), *[[The Chronicles of Narnia: Prince Caspian]]* (2008), *[[X-เม็น สงครามวันพิฆาตกู้อนาคต]]* (2014) และ *[[3 บิลบอร์ด ทวงแค้นไม่เลิก]]* (2017) ซึ่งทำให้เขาได้รับรางวัลสมาคมนักแสดงภาพยนตร์และโทรทัศน์เป็นครั้งแรก ในปี 2018 แสดงในบทไอทริในภาพยนตร์จักรวาลภาพยนตร์มาร์เวลเรื่อง *[[อเวนเจอร์ส: มหาสงครามล้างจักรวาล]]* และบท Hervé Villechaize ในภาพยนตร์ชีวประวัติเรื่อง *[[My Dinner with Hervé]]*

หลังจากถ่ายตอนไพล็อตในปี 2009 ดิงเคลจรับบททีเรียน แลนนิสเตอร์ในซีรีส์ทางโทรทัศน์ทางช่องเอชบีโอเรื่อง *[[มหาศึกชิงบัลลังก์ (ภาพยนตร์ชุดทางโทรทัศน์)|มหาศึกชิงบัลลังก์]]* ที่ทำให้เขาได้รับรางวัลไพรม์ไทม์เอมมี 3 รางวัล จากการเสนอรางวัล 7 ครั้งติดต่อกัน เขายังได้รับรางวัลลูกโลกทองคำจากบทนี้ในปี 2012

## อ้างอิง

หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงละครโทรทัศน์ชายชาวอเมริกัน
อลิตา แบทเทิล แองเจิ้ล

***อลิตา แบทเทิล แองเจิ้ล*** เป็นภาพยนตร์แนวบันเทิงคดีวิทยาศาสตร์ไซเบอร์พังก์แอ็กชัน จากประเทศสหรัฐอเมริกา โดยออกฉายในปี พ.ศ. 2562 ดัดแปลงจากหนังสือการ์ตูนญี่ปุ่นเรื่อง *[[เพชฌฆาตไซบอร์ก]]* (*Gunnm* หรือ *Battle Angel Alita*) เขียนโดย ยูกิโตะ คิชิโระ อำนวยการสร้างโดย เจมส์ แคเมรอน และ จอน แลนเดา กำกับโดย โรเบิร์ต รอดริเกซ เขียนบทโดย แคเมรอน และ Laeta Kalogridis

## อ้างอิง

หมวดหมู่:ภาพยนตร์ไซเบอร์พังก์
หมวดหมู่:ภาพยนตร์ที่ใช้การจับภาพเคลื่อนไหว
หมวดหมู่:ภาพยนตร์เกี่ยวกับภาวะเสียความจำ
หมวดหมู่:ภาพยนตร์ภาษาอังกฤษในคริสต์ทศวรรษ 2010
หมวดหมู่:ภาพยนตร์ 4 ดีเอ็กซ์
หมวดหมู่:ภาพยนตร์อเมริกันที่ออกฉายในปี พ.ศ. 2562
หมวดหมู่:ภาพยนตร์ไอแมกซ์อเมริกัน
แอเรียล (แก้ความกำกวม)

**แอเรียล** () อาจจะมีความหมายว่า
* แอเรียล ตัวการ์ตูนในเรื่อง เงือกน้อยผจญภัย (The Little Mermaid)
* แอเรียล ไทป์เฟซแบบไม่มีเชิง
* แอเรียล ดาวบริวารของดาวยูเรนัส
และแอเรียล อาจเพี้ยนเสียงไปเป็นแอเรียส ซึ่งเป็นที่มาของกลุ่มดาวแอเรียส อีกด้วย
ฟีเซอเลอร์ ฟี 103

**อาวุธแก้แค้น 1** () หรือชื่อตามเอกสารของกระทรวงเดินอากาศคือ **ฟีเซอเลอร์ ฟี 103** (*Fieseler Fi 103*) หรือชื่อที่สัมพันธมิตรใช้เรียกคือ **ระเบิดบิน วี-1** (flying bomb V-1) คือมิสไซล์ในสมัยบุกเบิก สร้างโดยบริษัทฟีเซอเลอร์ของนาซีเยอรมนี และใช้งานในสงครามโลกครั้งที่สอง

ฟีเซอเลอร์ ฟี 103 เป็นมิสไซล์รุ่นที่ 1 ในตระกูล "อาวุธแก้แค้น" (Vergeltungswaffe) ซึ่งถูกออกแบบเพื่อการทิ้งใส่กรุงลอนดอน มันถูกพัฒนาขึ้นที่ศูนย์วิจัยทหารบกเพเนอมึนเดอ ในปี 1939 โดยลุฟท์วัฟเฟอ ในช่วงต้นสงครามโลกครั้งที่สอง ซึ่งในช่วงต้นของการพัฒนา มันมีชื่อรหัสโครงการว่า  **เคียร์ชแคร์น** (Kirschkern)

เนื่องจากมีพิสัยจำกัดเพียง 250 กิโลเมตร วีหนึ่งจึงถูกยิงเข้าสู่อังกฤษจากฐานยิงบนแนวชายฝั่ง​ฝรั่งเศส (บริเวณจังหวัดปาดกาแล) และชายฝั่งเนเธอร์แลนด์ มันถูกยิงเข้าสู่ลอนดอนเป็นครั้งแรกเมื่อ 13 มิถุนายน 1944 หนึ่งสัปดาห์หลังทหารสัมพันธมิตรสามารถการยกพลขึ้นบกที่นอร์ม็องดี ทั้งนี้ในบางสัปดาห์มีการยิงจรวดวี-1 กว่าหนึ่งร้อยลูกต่อวันไปยังทางตะวันออกเฉียงใต้ของอังกฤษ (รวมจำนวนทั้งหมด 9,521 ลูก) 

หลังการยกพลขึ้นบกที่นอร์ม็องดี การยิงจรวดวีหนึ่งโดยทหารเยอรมันก็ลดลงตามลำดับ เนื่องจากฐานยิงทยอยถูกทหารสัมพันธมิตรบุกยึด และแล้วในเดือนตุลาคม 1944 ฐานยิงแห่งสุดท้ายที่สามารถยิงถึงอังกฤษก็ถูกบุกยึดโดยทหารสัมพันธมิตร หลังจากนั้น วีหนึ่งถูกทหารเยอรมันนำไปใช้ป้องกันท่าเรือแอนต์เวิร์ป และเป้าหมายอื่นๆในเบลเยียม เป็นจำนวน 2,448 ลูก การโจมตีด้วยวีหนึ่งหยุดลงเพียงหนึ่งเดือนก่อนที่สงครามในยุโรปจะสิ้นสุดลง เมื่อฐานยิงแห่งสุดท้ายในกลุ่มประเทศแผ่นดินต่ำได้ถูกบุกยึด เมื่อวันที่ 29 มีนาคม 1945

ฝ่ายอังกฤษได้ปฏิบัติการเตรียมความพร้อมในการป้องกันทางอากาศ รวมทั้งปืนต่อต้านอากาศยาน และเครื่องบินรบขับไล่ เพื่อสกัดกั้นระเบิดก่อนที่จะไปถึงเป้าหมายซึ่งเป็นส่วนหนึ่งของปฏิบัติการหน้าไม้ ในขณะที่ฐานยิงและโรงคลังเก็บจรวดวี-1 ในใต้ดินได้ตกเป็นเป้าหมายของการทิ้งระเบิดทางยุทธศาสตร์

## อ้างอิง

หมวดหมู่:นาซีเยอรมนี
หมวดหมู่:อาวุธปล่อยครูซ
โกปปาอีตาเลีย ฤดูกาล 2018–19

การแข่งขันฟุตบอล **[[โกปปาอีตาเลีย]] ฤดูกาล 2018–19**, หรือที่รู้จักใน **[[Telecom Italia Mobile|ติม]]คัพ** ด้วยเหตุผลด้านผู้สนับสนุน, เป็นฤดูกาลที่ 72 ของฟุตบอลถ้วยแห่งชาติในฟุตบอลอิตาลี

## ระบบการแข่งขันและการประกบคู่
ทีมที่เข้าสู่การแข่งขันในแต่ละขั้นต่าง ๆ ซึ่งมีดังนี้ :
* **ขั้นแรก** (แข่งขันกันแบบนัดเดียว)
** รอบแรก: 27 ทีม จาก เซเรีย เซ และ 9 ทีม จาก เซเรีย เด เริ่มต้นทัวร์นาเมนต์
** รอบสอง: 18 ทีมชนะเลิศจากรอบที่ผ่านมาจะได้เข้าร่วมโดยมี 19 ทีมจาก เซเรีย เบ และ 3 ทีมจาก เซเรีย เซ
** รอบสาม: 20 ทีมชนะเลิศจากรอบสองจะได้พบกับ 12 ทีมวางอันดับที่ 9-20 จากเซเรีย อา
** รอบสี่: 16 ทีมชนะเลิศที่เหลืออยู่จากรอบสาม จะถูกนำมาจับสลากประกบคู่ทำการแข่งขันกัน
* **ขั้นสอง**
** รอบ 16 ทีมสุดท้าย (นัดเดียว) : 8 ทีมชนะเลิศจากรอบสี่จะแทรกเข้าไปสู่สายการแข่งขันกับทีมวาง 1-8 จากเซเรียอา
** รอบ 8 ทีมสุดท้าย (นัดเดียว)
** รอบรองชนะเลิศ (สองนัด)
* **รอบชิงชนะเลิศ** (นัดเดียว)

## วันแข่งขันในแต่ละรอบ
ตารางการแข่งขันของแต่ละรอบมีดังนี้:

## ขั้นแรก

### รอบแรก

เวลาทั้งหมดเป็นCEST (UTC+2).

ทั้งหมด 36 ทีมที่มาจาก เซเรียเซ และ เซเรียเด เข้าร่วมในรอบนี้, 18 ทีมจะได้ผ่านเข้าสู่รอบสอง. แต่ละนัดในรอบแรกจะลงเล่นระหว่างวันที่ 28 และ 29 กรกฎาคม ค.ศ. 2018.

### รอบสอง
ทั้งหมด 40 ทีมที่มาจาก เซเรียเบ และ เซเรียเซ และ เซเรียเด เข้าร่วมในรอบสอง, 20  ทีมจะได้ผ่านเข้าร่วมกับ 12 ทีมที่มาจาก เซเรียอา ในรอบสาม. แต่ละนัดในรอบสองจะลงเล่นระหว่างวันที่ 4, 5 และ 7 สิงหาคม ค.ศ. 2018.

### รอบสาม
ทั้งหมด 32 ทีมที่มาจากเซเรีย อา, เซเรีย เบ และ เซเรีย เซ เข้าร่วมในรอบสาม, 16 ทีมจะได้ผ่านเข้าสู่รอบสี่. แต่ละนัดในรอบสามจะลงเล่นในวันที่ 11 และ 12 สิงหาคม ค.ศ. 2018.

### รอบสี่
ทั้งหมด 16 ทีมที่มาจากเซเรีย อา, เซเรีย เบ และ เซเรีย เซ จะเข้าร่วมการแข่งขันในรอบสี่, 8 ทีมจะได้ผ่านเข้าสู่รอบ 16 ทีมสุดท้าย. แต่ละนัดในรอบสี่จะลงเล่นในวันที่ 4, 5 และ 6 ธันวาคม ค.ศ. 2018. เวลาทั้งหมดคือ CET (UTC+1).

## ขั้นที่สอง (รอบสุดท้าย)

### สายการแข่งขัน

### รอบ 16 ทีมสุดท้าย
รอบ 16 ทีมสุดท้ายจะลงเล่นระหว่างวันที่ 12–14 มกราคม ค.ศ. 2019. เวลาทั้งหมดเป็น CET (UTC+1).

### รอบ 8 ทีมสุดท้าย
รอบ 8 ทีมสุดท้าย จะลงเล่นในวันที่ 29–31 มกราคม ค.ศ. 2019. เวลาทั้งหมดคือ CET (UTC+1).

### รอบรองชนะเลิศ
รอบรองชนะเลิศ เลกแรกจะลงเล่นในวันที่ 26 และ 27 มกราคม และเลกที่สองในวันที่ 24 เมษายน ค.ศ. 2019. เวลาทั้งหมดคือ CET (UTC+1).

#### เลกแรก

#### เลกที่สอง

### รอบชิงชนะเลิศ

## อันดับผู้ทำประตู

## หมายเหตุ


## ดูเพิ่ม
* เซเรียอา ฤดูกาล 2018–19

## อ้างอิง

## แหล่งข้อมูลอื่น
* ซอคเกอร์เวย์.คอม

หมวดหมู่:โกปปาอีตาเลีย
หมวดหมู่:ฟุตบอลถ้วยอิตาลีในฤดูกาล 2018–19
จินจา

**จินจา** () เป็นเมืองในประเทศยูกันดา ตั้งอยู่ริมฝั่งทางเหนือของทะเลสาบวิกตอเรีย

## ที่ตั้ง
เมืองอยู่ราว 81 กิโลเมตร (ทางถนน) ทางทิศตะวันออกของกัมปาลา เมืองหลวงและเมืองใหญ่ที่สุดของประเทศยูกันดา

เมืองนี้ตั้งอยู่ที่ชายฝั่งตอนเหนือของทะเลสาบวิกตอเรีย ใกล้ต้นน้ำของแม่น้ำไวท์ไนล์ นครนี้ตั้งอยู่ในระดับความสูงเหนือระดับน้ำทะเลเฉลี่ย 

จากข้อมูลสำรวจสำมะโนประชากรปี ค.ศ. 2014 จินจาเป็นเขตมหานครที่ใหญ่ที่สุดในเขตจินจาและเป็นเมืองใหญ่เป็นอันดับ 14 ของประเทศ

## อ้างอิง

## แหล่งข้อมูลอื่น

หมวดหมู่:เมืองในประเทศยูกันดา
ฟาโน

**ฟาโน** () เป็นเมืองและเทศบาลในจังหวัดปีซาโรและอูร์บีโน แคว้นมาร์เค ประเทศอิตาลี เป็นเมืองใหญ่เป็นอันดับ 3 ของแคว้นรองจากอังโกนาและเปซาโร

หมวดหมู่:เมืองในแคว้นมาร์เค
ซากิร ไนค์

**ซากิร อับดุลการีม ไนค์** () (เกิด 18 ตุลาคม ค.ศ. 1965) เป็นชาวอินเดียที่นับถือศาสนาอิสลาม มีอาชีพเป็นนักเทศน์อิสลาม และเป็นผู้ก่อตั้งพร้อมกับเป็นประธานขององค์กร Islamic Research Foundation (IRF) รวมถึงผู้ก่อตั้งช่องพีซทีวีในยูทูบ ที่มีคนดูกว่า 200 ล้านคน เขาได้รับการเรียกว่าเป็น "ผู้เชี่ยวชาญด้านศาสนาเปรียบเทียบ" สิ่งที่ทำให้เขาไม่เหมือนกับดะอ์วะฮ์คนอื่นตรงที่ การบรรยายของเขาเป็นภาษาพูด, พูดเป็นภาษาอังกฤษ ไม่ใช่อุรดูหรืออาหรับ และมักใส่เสื้อสูทกับเน็กไท

## ประวัติ
ซากิร ไนค์เกิดที่มุมไบ รัฐมหาราษฏระ ประเทศอินเดีย เขาศึกษาที่วิทยาลัยคิชินชานด์ เชลลาราม แล้วเรียนต่อสาขาเภสัชศาสตร์ที่วิทยาลัยอาชีวะเภสัชศาสตร์นานาชาติโทปิวาละ และได้ปริญญาสาขาเภสัชศาสตร์และศัลยกรรมศาสตร์ (MBBS) ที่มหาวิทยาลัยมุมไบ

ในปี ค.ศ. 1991 เขาเริ่มทำงานดะอ์วะฮ์ และก่อตั้งองค์กร Islamic Research Foundation (IRF) ส่วนฟัรฮัต ไนค์ ทำงานอยู่ที่ส่วนของผู้หญิงในองค์กร Islamic Research foundation (IRF)

เขากล่าวว่า เขาอยากทำดะอ์วะฮ์เพราะมีแรงบันดาลใจมาจากตอนที่เขาพบกับอะฮ์เหม็ด ดีดัทในปี ค.ศ. 1987 (บางครั้ง ไนค์อาจจะถูกเรียกว่า "ดีดัท พลัส")

แต่ทว่า รัฐบาลของอินเดียได้แบนช่องพีซทีวีในปี ค.ศ. 2012 รายงานจาก *[[เดอะนิวยอร์กไทมส์]]* ในปี ค.ศ. 2015 ได้กล่าวว่า ทางตำรวจมุมไบได้ขวางเขาในงานสัมภาษณ์ "เพราะเขาสร้างข้อขัดแย้ง" และทางสื่ออินเดียได้ปฏิเสธที่จะถ่ายทอดสดช่องของเขา

ในปี ค.ศ. 2016 ในระหว่างที่กำลังประชุมนั้น เขากล่าวว่าเขาไม่ใช่พลเมืองอินเดีย (Non-Resident Indian; NRI) และรายงานจากมิดเดิลอีสต์โมนิเตอร์ เขาได้รับสิทธิพลเมืองของประเทศซาอุดีอาระเบียในปี ค.ศ. 2017

## การตอบรับ, รางวัล, ตำแหน่ง และเกียรติยศ
เขาถูกจัดในอันดับที่ 89 บน *[[ดิอินเดียนเอ็กซ์เพรส|The Indian Express]]* หัวข้อ "100 ชาวอินเดียที่มีอิทธิพลที่สุดในปี ค.ศ. 2010" พราวีน สวามิ ได้กล่าวถึงเขาว่า "เป็นชาวซาลาฟีที่มีอิทธิพลที่สุดในอินเดีย" ส่วนซานจิฟ บัตตู กล่าวว่าเขามีความรู้ในศาสนาอิสลามมาก แต่มักมีอคติต่อศาสนาอื่น ๆ สะดานันด์ ธูมี ได้เขียนว่าเขา "สร้างภาพของปัจจุบันอย่างระมัดระวัง" เพราะความมีมารยาทของเขา, การใส่เสื้อสูทกับเน็กไท และคำพูดต่อศาสนาอื่น เขาอยู่ในรายชื่อของหนังสือ *ชาวมุสลิมที่มีอิทธิพลทั้ง 500 คน* ในรุ่นปี ค.ศ. 2009, 2010, 2011, 2012 และ 2013/2014

## อ้างอิง

## แหล่งข้อมูลอื่น
* 
* Official Channel on YouTube

หมวดหมู่:บุคคลจากมุมไบ
หมวดหมู่:มุสลิมชาวอินเดีย
หมวดหมู่:ศิษย์เก่าจากมหาวิทยาลัยมุมไบ
ซีเซรู โมไรช์

**ซีเซรู โมไรช์** (ภาษาโปรตุเกส “Cicero Moraes” 13 พฤศจิกายน 1982) เป็นดีไซเนอร์สามมิติชาวบราซิลที่เชี่ยวชาญด้านการฟื้นฟูใบหน้าทางนิติวิทยาศาสตร์และการออกแบบและสร้างแบบจำลองขาเทียมของมนุษย์และสัตว์

เขารับผิดชอบสร้างใบหน้าของบุคคลสำคัญทางศาสนาและประวัติศาสตร์นับไม่ถ้วน เช่น แอนโทนีแห่งปาดัว, Lord of Sipan, “Vampire” แห่ง Celakovice และ  นักบุญวาเลนตินุส

ในสาขาสัตวแพทย์ เขาได้ออกแบบและสร้างแบบจำลองขาเทียมแบบดิจิทัลสำหรับสัตว์หลากหลายชนิด เช่น สุนัข ห่าน นกทูแคนนกแก้วมาคอว์ และเต่า

## อ้างอิง

หมวดหมู่:นักออกแบบชาวบราซิล
หมวดหมู่:บุคคลจากรัฐซังตากาตารีนา
ยุทธนา เทพสถิตย์

ร้อยตำรวจโท **ยุทธนา เทพสถิตย์** หรือ **หมวดท็อป** (7 กันยายน ไม่ทราบปี – ) เป็นรองสารวัตรกองกำกับการตำรวจตระเวนชายแดนที่ 14 (ค่ายพระมงกุฎ) หน่วยทำลายล้างวัตถุระเบิด (อีโอดี) ผู้ประสบเหตุระเบิดที่อำเภอยะหา จังหวัดยะลา ขณะที่ภรรยากำลังตั้งครรภ์ได้ 8 เดือน

เหตุการณ์ดังกล่าวนำมาซึ่งการให้กำลังใจผ่านทางโซเชียลมีเดียจากชาวไทยทั่วประเทศ

## ประวัติ
ยุทธนา เทพสถิตย์ เดิมเป็นทหารเรืออยู่จังหวัดนราธิวาส 7 ปี ก่อนที่จะรับการเรียกตัวมาช่วยราชการ

วันที่ 14 กันยายน พ.ศ. 2560 เจ้าหน้าที่หน่วยทำลายล้างวัตถุระเบิด (อีโอดี) ตำรวจภูธรจังหวัดยะลา และทหารชุดเก็บกู้ระเบิดเฉพาะกิจอโนทัย ได้ทำการเข้าตรวจสอบระเบิดที่อำเภอยะหา จังหวัดยะลา ทว่า คนร้ายได้กดชนวนระเบิดที่อยู่ในบริเวณใกล้เคียงซ้ำ ส่งผลให้เจ้าหน้าที่ได้รับบาดเจ็บหลายราย หนึ่งในนั้นคือยุทธนา เทพสถิตย์ ที่ตกอยู่ในสภาพวิกฤต รวมถึงนายดาบตำรวจ อนิรุทธ จันทะวงษ์ และสิบตรี ธเนตร พุทโท ที่เสียชีวิตจากเหตุการณ์เดียวกัน

ยุทธนานอนไม่ได้สติ ในช่วงที่ภรรยากำลังตั้งครรภ์ได้ 8 เดือน เขาสูญเสียกะโหลกหนึ่งซีก ร่างกายซีกซ้ายเป็นอัมพฤกษ์อ่อนแรง ภายหลัง เขาเริ่มพยายามพยักหน้า บีบมือ และเหลือกตาไป–มาเพื่อตอบรับ

ในที่สุด ยุทธนาได้ฟื้นขึ้นมาในวันที่ 19 ตุลาคม พ.ศ. 2560 โดยสามารถขยับมือไปสัมผัสพ่อกับแม่ของเขา

## กรณีเงินบริจาค
ระหว่างวันที่ 26 ธันวาคม พ.ศ. 2560–31 ธันวาคม พ.ศ. 2561 เป็นช่วงที่มีการรับบริจาคเพื่อซื้อรถเข็นให้แก่ยุทธนา เทพสถิตย์ ผ่านเพจเฟซบุ๊กที่มีผู้ติดตามจำนวนมาก อย่างไรก็ตาม ทางครอบครัวของยุทธนาเผยว่า ไม่ได้รับรถเข็นจากทางเพจ หากแต่ได้รับจากผู้บัญชาการตำรวจภูธรภาค 9 ก่อนที่ทางเพจดังกล่าวโอนเงินให้ในภายหลัง ทางผู้บริจาคจึงตั้งข้อสังเกตถึงความโปร่งใส และขอให้เจ้าหน้าที่ตำรวจทำการตรวจสอบ

## การเยียวยา
วันที่ 20 ธันวาคม พ.ศ. 2560 พลตำรวจเอก จักรทิพย์ ชัยจินดา ผู้บัญชาการตำรวจแห่งชาติ พร้อมด้วยพลตำรวจโท รณศิลป์ ภู่สาระ ผู้บัญชาการตำรวจภูธรภาค 9 และคณะ ได้เดินทางเข้าเยี่ยมยุทธนา เทพสถิตย์

ส่วนวันที่ 12 มกราคม พ.ศ. 2561 ทางมูลนิธิเพื่อตำรวจไทย นำโดยพลตำรวจโท กิตติโชติ แสงนิล ประธานมูลนิธิ พร้อมด้วยพลตำรวจเอก เหมราช ธารีไทย รองประธาน และคณะ เดินทางเข้าเยี่ยม

จากนั้นในวันที่ 17 มกราคม ของปีเดียวกัน สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระกรุณาโปรดเกล้าโปรดกระหม่อมให้พลเอก ไพบูลย์ คุ้มฉายา องคมนตรี เชิญสิ่งของพระราชทาน มอบแก่ยุทธนา เทพสถิตย์

วันที่ 11 มิถุนายน กองบินตำรวจร่วมกับศูนย์ส่งกลับโรงพยาบาลตำรวจพร้อมทีมแพทย์ ได้เดินทางมารับยุทธนาจากสนามบินหาดใหญ่ เพื่อส่งทำการรักษาต่อไป

และวันที่ 22 มกราคม พ.ศ. 2562 พลตำรวจตรี ไตรรงค์ ผิวพรรณ ผู้บังคับการกองทะเบียนประวัติอาชญากร และคณะ ได้เดินทางมาเพื่อมอบเงินบำรุงขวัญ

## ชีวิตส่วนตัว
ยุทธนา มีบิดาชื่อ เทพ เทพสถิตย์ ทำงานอยู่ที่กรมชลประทาน จังหวัดเชียงใหม่ และมารดาชื่อ พยูร เทพสถิตย์ ซึ่งได้รับเลือกเป็นแม่ดีเด่นแห่งชาติ ประจำปี 2561

ทั้งนี้ ยุทธนามีภรรยาชื่อ เนตรนรินทร์ ถิ่นกาญจน์ (ชื่อเล่น: กิ๊ฟ) เป็นวิสัญญีแพทย์พยาบาล โดยทั้งคู่มีลูกสาวซึ่งเกิดวันที่ 31 ตุลาคม พ.ศ. 2560 ชื่อ เอวา

## อ้างอิง

หมวดหมู่:ตำรวจชาวไทย
หมวดหมู่:ทหารเรือชาวไทย
หมวดหมู่:ผู้ทำลายล้างวัตถุระเบิด
หมวดหมู่:ผู้รอดชีวิตจากการระเบิด
หมวดหมู่:บุคคลจากโรงเรียนนวมินทราชูทิศ พายัพ
หมวดหมู่:พุทธศาสนิกชนชาวไทย
ยูยะ โอซาโกะ

**ยูยะ โอซาโกะ** () เป็นนักฟุตบอลชาวญี่ปุ่นซึ่งเล่นในตำแหน่งกองหน้าให้กับสโมสรวิสเซล โกเบและทีมชาติญี่ปุ่น

## ประวัติในวงการฟุตบอล
### คาชิมะ แอนต์เลอส์

### 1860 มิวนิก
ในวันที่ 6 มกราคม พ.ศ. 2557 โอซาโกะเซ็นสัญญาเข้าร่วมกับสโมสรเทเอสเฟา 1860 มิวนิกเพื่อลงแข่งขันในครึ่งหลังของฤดูกาล 2014–2015 ในการแข่งขันนัดแรกกับฟอร์ทูนาดึสเซิลดอร์ฟ เขาสามารถทำประตูขึ้นนำได้ก่อนจะเสมอกันไป 1–1 และสามารถทำประตูไปได้ 6 ประตูจากการลงแข่งขัน 15 นัด

### แอร์สเทอ เอ็ฟเซ เคิล์น
เดือนมิถุนายน พ.ศ. 2557 โอซาโกะเซ็นสัญญาย้ายเข้าไปร่วมกับสโมสรแอร์สเทอ เอ็ฟเซ เคิล์นเป็นเวลา 3 ปี โดยมีรายงานข่าวว่าต้นสังกัดเดิมของโอซาโกะได้แก่คาชิมะ แอนต์เลอส์และ 1860 มิวนิกได้รับค่าตัวจากการย้าย 1.5 ล้านยูโรและ 500,000 ยูโรตามลำดับ เดือนตุลาคม พ.ศ. 2559 โอซาโกะตกลงต่อสัญญากับเคิล์นจนถึงช่วงฤดูร้อน พ.ศ. 2563 ในวันที่ 28 เมษายน พ.ศ. 2561 โอซาโกะลงแข่งขันในนัดที่เคิล์นแพ้เอ็สเซ ไฟรบวร์คด้วยผล 3–2 และตกชั้นในนัดนั้น

### แวร์เดอร์เบรเมิน
16 พฤษภาคม พ.ศ. 2561 มีรายงานประกาศว่าโอซาโกะจะย้ายไปเข้าร่วมกับแวร์เดอร์เบรเมินในฤดูกาล 2018–19 นัดแรกที่ลงแข่งขันเป็นการแข่งขันเดเอ็ฟเบ-โพคาลรอบแรก พบกับวอร์มาเตีย วอร์มส์ในวันที่ 19 สิงหาคม พ.ศ. 2561 โอซาโกะทำประตูแรกด้วยลูกโหม่งและสามารถเอาชนะไปได้ด้วยผล 6–1

## ผลงานระดับนานาชาติ
โอซาโกะมีรายชื่อในทีมชาติญี่ปุ่นเข้าแข่งขันฟุตบอลโลก 2018 ที่รัสเซีย โดยในการแข่งขันนัดแรกพบกับทีมชาติโคลอมเบีย ลูกโหม่งของโอซาโกะทำให้ญี่ปุ่นชนะโคลอมเบียด้วยผล 2–1 และกลายเป็นประตูประวัติศาสตร์ที่ทำให้ญี่ปุ่นกลายเป็นชาติแรกจากเอเชียที่สามารถเอาชนะชาติจากอเมริกาใต้ได้

## สถิติ
### สโมสร

1รวมทั้งเอเอฟซีแชมเปียนส์ลีก
2รวมทั้งเจแปนนิส ซูเปอร์คัพและซูรูงะแบงก์แชมเปียนชิป

### ระดับนานาชาติ

### ประตูในนามทีมชาติ
:*ประตูของทีมชาติญี่ปุ่นจะแสดงก่อน ตามด้วยประตูของทีมชาติคู่แข่ง*

## เกียรติประวัติ
### สโมสร
**คาชิมะ แอนต์เลอส์**
*เจลีก ดิวิชัน 1: 2009
*ฟุตบอลชิงถ้วยพระราชทานสมเด็จพระจักรพรรดิ: 2010
*เจลีกคัพ: 2011, 2012
*เจแปนนิส ซูเปอร์คัพ: 2009, 2010
*ซูรูงะแบงก์แชมเปียนชิป: 2012, 2013

### ทีมชาติ
*ฟุตบอลชิงแชมป์แห่งชาติเอเชียตะวันออก: 2013

### รางวัลเฉพาะตัว
*ผู้เล่นทรงคุณค่าในเจลีกคัพ: 2011
*ผู้ทำประตูสูงสุดในเจลีกคัพ: 2012

## อ้างอิง

## แหล่งข้อมูลอื่น

*
*
*ยูยะ โอซาโกะ  – Yahoo! Japan sports 
*Sponichi  

หมวดหมู่:นักฟุตบอลชาวญี่ปุ่น
หมวดหมู่:นักฟุตบอลทีมชาติญี่ปุ่น
หมวดหมู่:ผู้เล่นในบุนเดิสลีกา
หมวดหมู่:บุคคลจากจังหวัดคาโงชิมะ
หมวดหมู่:กองหน้าฟุตบอล
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในเอเชียนคัพ 2019
ชุนาคฒ

**ชูนาครห์** [ชู-นา-คะ-ระ] () หรือ **ชุนาคฒ** () เป็นศูนย์กลางปกครองของเขตชูนาครห์ในรัฐคุชราต ประเทศอินเดีย เป็นเมืองใหญ่เป็นอันดับ 7 ของรัฐ ตั้งอยู่ตีนเขาของทิวเขาคิรนาร (Girnar hills) อยู่ทางทิศตะวันตกเฉียงใต้ราว 355 กิโลเมตรจากคานธีนคร (เมืองหลวงของรัฐ) และอัห์มดาบาด 

หลังจากการต่อสู้ในระยะสั้น ๆ ระหว่างอินเดียกับปากีสถาน ชูนาครห์จึงได้เป็นส่วนหนึ่งของอินเดียเมื่อวันที่ 9 พฤศจิกายน ค.ศ. 1947 โดยเป็นส่วนหนึ่งของรัฐเสาราษฏระและต่อมาคือรัฐบอมเบย์ จนในปี ค.ศ. 1960 หลังจากการเคลื่อนไหวมหาคุชราต จึงได้อยู่ในรัฐใหม่คือ รัฐคุชราต

## อ้างอิง

หมวดหมู่:เมืองในรัฐคุชราต